Այսպես կոնկրետ գիրքը հասավ ուսանողին: Այսինքն, բանասիրական գրականությունը ամբողջովին հավաքել ենք բանասիրականի ընթերցասրահում, պատմականը` պատմության ֆակուլտետի և այլն: Մեր գրադարանն` իր բոլոր ընթերցասրահներով այսօր Ամերիկյան համալսարանից հետո եզակի է իր տեխնիկական հնարավորություն ներով: Ու նաև դրանով պիտի պայմանավորել, որ օրինակ միայն ընթերցասրահները բերում են 2000-4000, առանձին օրերի` մինչև 8000 ընթերցող: Այդպիսի ցուցանիշ այսօր Հայաստանում դժվար թե գտնեք: Ուսանողը օգտվում է գրքից, իսկ երբ խնդիր է առաջանում, անմիջապես տեխնիկական միջոցն է օգնում: Մենք հնարավորություն ենք ընձեռել` առարկայական տեսքով երկուսն էլ ունենալ կողք-կողքի: Եվ դրա արդյունքն է, որ արդեն 4-րդ տարին գրադարանը առաջին տեղում է ընթերցանության չափանիշով` հանրապետության թե´ բուհական, թե´ հասարակական գրադարանային համակարգում: